แชร์ 2 บทเรียน ที่ส่วนตัวลงทุนพลาด

เพิ่งตัดสินใจทยอยขายพอร์ทที่ใหญ่ที่สุดอันนึง แต่ติดลบมาตลอด 3 ปีเลย 😭 เพื่อจะได้รีบาลานซ์พอร์ทใหม่

อยากมาแชร์กับคนที่อยากเริ่มลงทุน ว่าผมน่าจะพลาดตรงไหน & วิธีแก้ เผื่อจะมีประโยชน์

1. สาเหตุที่ลบเยอะ: แพลตฟอร์มลงทุนที่ตอนนั้นใช้ มีขั้นต่ำเปิดพอร์ต 1 ล้านบาท พอต้องซื้อตู้มเดียว 1 ล้าน แล้วตลาดช่วงนั้นไม่ดีพอดี ก็ลงยาว ๆ อย่างที่เห็น

- ทางที่คิดว่าดีกว่า คือ ไปหาแพลตฟอร์มที่ค่อย ๆ ทยอยซื้อได้ จะได้ตัดสินใจในแต่ละครั้งที่จะเพิ่มทุนได้ ไม่เสียเงินก้อนใหญ่

2. สาเหตุที่ซื้อ: ตอนนั้นประมาณปี 2565 (2022) เห็นไอดอลเรื่องการเงินหลาย ๆ คน ออกมาบอกว่าตลาด v... น่าเข้ามาก เลยลงตามไป

- ไม่ได้โทษกูรูการเงินที่เราไปเชื่อแล้วซื้อตามนะ เพราะเป็นการตัดสินใจของเราเอง และเป็นเงินเราเอง เราต้องดูแลเอง

- แต่ตอนนั้นความรู้ด้านการเงิน การลงทุนของเราอาจไม่ได้เยอะ เลยเลือกเชื่อเค้าแล้วไปซื้อ

- เรื่องนี้สอนให้รู้ว่า เรื่องการเงิน การลงทุน คิดให้เยอะ การจะรวยมีทั้งเรื่องฝีมือ + luck (หนังสือ psychology of money ก็น่าจะบอก แต่เราเพิ่งได้มาอ่านทีหลัง 55)

- ซึ่งการที่คนนึงมีเงินร้อยล้าน พันล้าน ไม่ได้แปลว่าเราควรเชื่อทุกอย่างที่เค้าบอก เราไม่รู้ว่าเค้ามีฝีมือเท่าไหร่ มี luck เท่าไหร่

- สรุป เพิ่มความรู้การเงินตัวเองกันเยอะ ๆ หนังสือการเงินมีเยอะมาก อ่าน ๆ กันไป

ส่วนตัวแนะนำหนังสือตามนี้
- psychology of money
- die with zero
- simple path to wealth (เล่มสุดท้าย เชียร์ index funds ถ้าไม่อินข้ามไปได้)

ขอให้ทุกท่านโชคดีกับการลงทุนครับ 🥰